Registarske oznake za vozila u Austriji

**Registarske oznake za vozila u Austriji** su obavezne registarske tablice vozila koje prikazuju registarsku oznaku () motornih vozila u Austriji. Koriste se za provjeru zakonitosti na ulici, dokaz o važećem osiguranju od odgovornosti i za identifikaciju i prepoznavanje vozila. Trenutne registarske tablice su na snazi od 1. novembra 2002.

## Registarske oznake od 1990. 
Nove registarske tablice uvedene su u Austriji 1998. godine i zamijenile su do tada važeće tablice sa crnom pozadinom i bijelim slovima. Tablice su se počele izdavati od 1. januara 1990. godine. Tablice sa crnom pozadinom su i dalje važeće i tek ako se podaci o prijavi vozila iz bilo kojih razloga promijene, posjednik vozila je dužan zamijeniti tablice.

### Sistematika
Sistematika registarskih oznaka u Austriji, zasniva se na simbolima, koji označavaju mjesto prijave boravka vlasnika vozila. Prva oznaka je slovčana i označava politički okrug, glavni grad pokrajine ili oznaku pokrajinske vlade. Nakon slovčane oznake dolazi grb, a nakon grba kombinacija brojeva i slova. Kod običnih tablica, grb je pokrajine u kojoj se okrug nalazi, a kod službenih vozila, kao policija ili vojska, grb je austrijski. Kod vozila sa diplomatskim tablicima, na mjestu grba je povlaka. Ispod pokrajinskog grba je naziv pokrajine. Slova su crne boje, na bijeloj podlozi, a od 1. novembra 2002. godine na lijevoj strani je plava traka sa oznakom A za Austriju sa žutim u krug poredanim zvjezdama, kao simbolom Evropske unije. Vozila sa ovim tablicama, nisu obavezna posjedovati eliptičnu oznaku sa znakom A za putovanja u zemlje Evropske unije, te u Švicarsku, Lihtenštajn, Hrvatsku i Norvešku. Podužno, gore i dolje, nalazi se tanka crveno-bijelo-crvena traka, kao simbol austrijske nacionalne zastave. Oznake za motore od aprila 2005. godine su u manjem formatu, kao i sa manjim slovima.

### Lista oznaka 
#### Vozila za visoke funkcionere saveznih i pokrajinskih vladinih institucija 
* Za vozila visokih državnih funkcionera predviđena je oznaka **„A“.**
* Za vozila u upotrebi visokih pokrajinskih funkcionera, predviđene su slijedeće oznake:
: **B** Gradišće
: **K** Koruška
: **N** Donja Austrija
: **O** Gornja Austrija
: **S** Salzburg
: **St** Štajerska
: **T** Tirol
: **V** Vorarlberg
: **W**  Beč

#### Oznake okruga i službene oznake 
mini|upright=2.2|center|Karta registarskih oznaka Austrije

### Oznake 
Kombinacije brojeva i slova na tablici moraju imati četiri ili pet znakova, a u glavnim gradovima pokrajina i Beču pet ili šest. Kod dvorednih ili probnih tablica dovoljna su četiri ili pet znakova. Kod tablica za privremeno registriranje vozila (carinske tablice) su uvijek četiri znaka. Oznake moraju uvijek počinjati jednim brojem, a završavati slovom, te moraju imati najmanje jedan broj i jedno do tri slova. Kombinavije u kojima su brojevi i slova naizmjenično nisu dozvoljene. Upotrebljavaju se samo velika slova, a slova Q, Ä, Ö i Ü nisu dozvoljena, kao ni broj „0“ na početku i slovo „O“ na prvom mjestu slovčanog dijela oznake.

Primjer:
: KI-42KB za registarsku tablicu vozila iz okruga Kirchdorf
: Dozvoljene kombinacije su: KI-1AAA, KI-10AA, KI-100A; KI-10ZZZ, KI-100ZZ, KI-1000Z.
: Dozvoljene kombinacije za Beč su: W-10AAA, W-100AA, W-1000A, W-10000A; W-100ZZZ; W-1000ZZ, W-10000Z.

Neke službe u većim gradovima, rezervirale su posebne skraćenice za svoja vozila posebne namjene:
: **A**  Vozila sa prioritetom, službena vozila pokrajina, vozila Crvenog križa, ... (L-5074A)
: **BB** Austrijska željeznica (njem.: ***B**undes**b**ahn*) (W-1234**BB**)
: **BE** Pokopna društva (njem.: ***Be**stattung*) (W-1256**BE**)
: **BH** Okružna uprava (njem.: ***B**ezirks**h**auptmannschaft*) (DL-100**BH**)
: **EW** Elektrizitätswerk (W-8322**EW**)
: **FW** Vatrogasci (njem.:***F**euer**w**ehr*) (AM-23**FW**)
: **FF** Vatrogasci (njem.:***F**reiwillige **F**euerwehr*) (FE-10**FF**)
: **GE** Vozila općina (njem.:***G**emeinde**e**igene Fahrzeuge*) (SW-10**GE**)
: **GT** Špediteri (njem.: *Gewerblicher **G**üter**t**ransport*) (W-1234**GT**)
: **GW** Distributer gasa (njem.: ***G**as**w**erk*) (W-4136**GW**)
: **KT** Mala transporta vozila(W-3614KT) (njem.: *Gewerbliche **K**lein**t**ransporte*) (W-3614**KT**)
: **LO** Autobusne linije (njem.:***L**inien**o**mnibusse (W-3982**LO**)
: **LV** Vozila pokrajinske uprave (njem.: ***L**andes**v**erwaltung (I-110**LV**)
: **MA** Vozilo magistrata (njem.:***Ma**gistrat (W-2412**MA**)
: **MW** Vozila za najam (njem.:***M**iet**w**agen*) (P-673**MW**)
: **RD** Hitna pomoć (njem.: ***R**ettungs**d**ienst*) (ME-100**RD**)
: **RK** Crveni križ (njem.: ***R**otes **K**reuz*) (WN-19**RK**)
: **TX** Taxi (SW-45**TX**)
: **VB** Vozila gradskog prometa u Beču (Wiener Linien GmbH & Co KG), ukoliko nisu vozila javnog prometa (npr.: vozila inspekcije, pomoćna vozila i sl.) (W-7261**VB**)
mini|Vozilo sa oznakom diplomatskog kora sa sjedištem u Beču
mini|Tablica po želji

Službene i oznake diplomatskog kora, sastoje se samo od brojeva

Primjer:
: N-1 Vozilo predsjednika Donje Austrije 
: TK-10 Konzul u Tirolu

Mopedi i tzv. *microcar'' vozila, imaju pozadi samo manju crvenu tablicu, sa bijelim slovima, Sistem oznaka je isti kao kod motornih vozila.

## Vanjski linkovi 
* EU-Kennzeichen 
* Mehr Fotos von Kennzeichen aus Österreich
* Bildliche Darstellungen; 'Austria' auswählen (englisch)
* Fotos von österreichischen Kennzeichen 
* Geschichte der österreichischen Kraftfahrzeugkennzeichen 

## Reference 
Kategorija:Saobraćaj u Austriji
Austrija